นิกเกอิปิดพุ่ง 334.27 จุด รับข้อมูลภาคการผลิตจีน
นิกเกอิปิดพุ่ง 334.27 จุด รับข้อมูลภาคการผลิตจีน
1 ต.ค. 2558

ดัชนีนิกเกอิตรลาดหุ้นโตเกียวปิดพุ่งขึ้นแข็งแกร่งในวันนี้ โดยดัชนีนิกเกอิปิดพุ่งขึ้น 334.27 จุด หรือ 1.92% แตะที่ 17,722.42 จุด เนื่องจากนักลงทุนคลายความวิตกกังวลเกี่ยวกับแนวโน้มเศรษฐกิจจีน หลังจากสหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตปรับตัวขึ้นในเดือนก.ย.
ดัชนีนิกเกอิปรับตัวขึ้นตั้งแต่ตลาดเปิดทำการ หลังจากตลาดหุ้นยุโรปและสหรัฐพุ่งขึ้นเมื่อคืนนี้ โดยตลาดหุ้นสหรัฐได้รับแรงหนุนจากรายงานของ ADP ที่ระบุว่า ภาคเอกชนของสหรัฐมีการจ้างงานเพิ่มขึ้น 200,000 คนในเดือนก.ย. โดยข้อมูลดังกล่าวมีการเปิดเผยก่อนที่กระทรวงแรงงานสหรัฐจะรายงานตัวเลขจ้างงานนอกภาคการเกษตรเดือนก.ย.ในวันพรุ่งนี้
นอกจากนี้ ตลาดหุ้นโตเกียวได้รับแรงหนุนหลังจาก CFLP เปิดเผยว่า ดัชนี PMI ภาคการผลิตของจีนในเดือนก.ย.ขยับขึ้นแตะ 49.8 จาก 49.7 ในเดือนส.ค. ซึ่งแสดงให้เห็นว่ากิจกรรมในภาคการผลิตจีนกระเตื้องขึ้นในเดือนที่แล้ว
หุ้นกลุ่มอสังหาริมทรัพย์พุ่งขึ้นขานรับการคาดการณ์ที่ว่า ธนาคารกลางญี่ปุ่น (บีโอเจ) จะเดินหน้าผ่อนคลายนโยบายการเงินก่อนที่จะถึงช่วงสิ้นปี หลังจากธนาคารกลางญี่ปุ่น (บีโอเจ) เปิดเผยผลสำรวจความเชื่อมั่นทางธุรกิจของกลุ่มผู้ผลิตรายใหญ่ของญี่ปุ่น (ทังกัน) ประจำไตรมาส 3 ของปีนี้ โดยระบุว่าดัชนีความเชื่อมั่นของกลุ่มผู้ผลิตรายใหญ่ย่ำแย่ลงมาอยู่ที่ +12 จากระดับ +15 ในไตรมาสก่อนหน้า
หุ้นกลุ่มส่งออกดีดตัวขึ้นขานรับเงินเยนที่อ่อนค่าลงเมื่อเทียบกับดอลลาร์สหรัฐ โดยมาสด้า มอเตอร์ พุ่งขึ้น 5.6% และหุ้นนิสสัน มอเตอร์ ปรับขึ้น 5.2% ความเชื่อมั่นทางธุรกิจของกลุ่มผู้ผลิตรายใหญ่ของญี่ปุ่น (ทังกัน) ประจำไตรมาส 3 ลดลงสู่ระดับ +12 จากระดับ +15 ในไตรมาสก่อนหน้า
ทั้งนี้ หุ้นซูมิโตโม เรียลตี แอนด์ ดิเวลลอปเมนท์ พุ่งขึ้น 6.5% และหุ้นโตเกียว ทาเตะโมโนะ ทะยานขึ้น 5.1%
                    